༄༅། །གནམ་ཆོས་ལྷ་མོ་ངེ་ནེ་མའི་ཕྲིན་བཅོལ་ནི།
།
ཨོཾ་སྭསྟི། ཆོས་དབྱིངས་བཟང་མོ་ལྷུན་འགྲུབ་ཝ་ར་ཧི། །གང་འདུལ་སྒྱུ་འཕྲུལ་རྡོ་རྗེ་
ངེ་ནེ་མ། །སྲིད་ཞིར་མི་གནས་ཤིན་ཏུ་རབ་ཞིའི་སྐུ། །དྲི་མེད་ཟླ་མདོག་གཟུང་འཛིན་རྩད་
གཅོད་དང་། །བདེ་ཆེན་དབྱིངས་སུ་འཁྱིལ་བའི་ཕྱག་རྒྱ་ཅན། །འདོད་ཡོན་རྒྱ་མཚོའི་མཆོད་
གཏོར་དགྱེས་རོལ་ལ། །མཉམ་ཉིད་རྡོ་རྗེའི་དམ་ཚིག་ལ་དགོངས་ཏེ། །བདག་གི་ཚེ་
དཔལ་ལུང་རྟོགས་ཡོན་ཏན་དཀོར། །མི་ཉམས་འཕེལ་རྒྱས་སྲུང་སྐྱོབ་ཕྲིན་ལས་མཛོད།
ཚུལ་མིན་ཡིད་བྱེད་ཆོས་ཀྱི་ཆོམ་རྐུན་དཔུང༌། །ལྡང་ན་འཁོར་བར་བློ་ལྡོག་ཕྱག་བཞི་ཡི། །
སེམས་རྒྱུད་ཡང་དག་དགེ་ལ་བླན་པར་མཛོད། །ཆོས་བརྒྱད་ཆོས་ཀྱི་ཇག་པའི་དཔུང་གཡོས་
ཚེ༑ ༑ཕཪ་ཕྱིན་ཕྱག་དང་ཡེ་ཤེས་དྲུག་མཚོན་གྱིས། །ངེས་འབྱུང་བྱང་སེམས་མོས་གུས་ཆོ་
འཕྲུལ་བརྒྱས། །འདིར་སྣང་བདེན་འཛིན་ཚར་གཅོད་ཕྲིན་ལས་མཛོད། །རྟག་ཏུ་བྱམས་
བརྩེས་ལེགས་བསྐྱང་ནད་གདོན་སོགས། །བྱང་ཆུབ་སྒྲུབ་པའི་འགལ་རྐྱེན་ཀུན་ཞི་ཞིང་། །
ཚེ་བསོད་དཔལ་འབྱོར་ལུང་རྟོགས་ཡོན་ཏན་སྤེལ། །རླུང་སེམས་སྣང་བ་དབང་དུ་འདུ་བ་
དང༌། །བདུད་བཞི་བྱད་ཕུར་དགྲ་བགེགས་ཚར་བཅད་དེ། །སྲིད་ཞིའི་ལེགས་ཚོགས་གོང་
འཕེལ་བཀྲ་ཤིས་འབར། །འཁྲུལ་སྣང་རང་གྲོལ་འོད་གསལ་ཆོས་སྐུར་གྲོལ། །བཅོལ་བའི་
ལས་རྣམས་རྟག་ཏུ་ལྷུན་འགྲུབ་མཛོད། །
ཞེས་པའང་ལྷ་འདིས་ཆོས་མཐུན་གྱི་ཕྲིན་ལས་སྒྲུབ་པའི་མཚན་མ་ཐེང་འགའ་མཐོང་བས་པདྨ་ཛྙཱ་ན་ས་རས་རྫོང་
སར་བཀྲ་ཤིས་ལྷ་རྩེའི་ཆོས་གྲྭ་རུ་རབ་རྒྱལ་ཆུ་བྱ་ཟླ་༡ཚེས་རྒྱལ་དང་ཕུར་བུའི་འགྲུབ་སྦྱོར་ལ་བྲིས་པ་སརྦ་མདྒ་ལཾ།། །།
157

གངས་ཅན་རིག་བཅུད་ལས། ཪག་མགོ་སྤྲུལ་སྐུའི་གསུང་འབུམ། ༼ཡ༽